5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 116/3/2536 της 7/12 Οκτ. 1978 (ΦΕΚ Β΄ 895) Περί τροποποιήσεως διατάξεών τινων του Καταστατικού και του Κανονισμού Παροχών του Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων. Έχοντες υπ’ όψει: 1.Τας διατάξεις της παρ. 2 του άρθρ. 5 του Ν.Δ. 1070/21.1.42 «περί ιδρύσεως Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων» (ΦΕΚ 43/42 τ.Α΄). 2.Τον Νόμ. 400/76 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 3.Την υπ’ αριθ. Δ3/2087/77 απόφασιν του Πρωθυπουργού και του Υπουργού Κοινωνικών Υπηρεσιών (ΦΕΚ 1278/6.12.77 τ.Β΄). 4.Τας διατάξεις των άρθρ. 17 και 113 του υπ’ αριθ. Π.Δ. 544/77 «περί Οργανισμού του Υπουργείου Κοινωνικών Υπηρεσιών» (ΦΕΚ 178/77 τ.Α΄), ως ετροποποιήθησαν υπό του άρθρ. 2 του Νόμ. 728/77 (ΦΕΚ 316/77 τ.Α΄). 5.Γνώμην του Δ.Σ. του εν θέματι Ταμείου η οποία ελήφθη κατά την 1823/80/7.8.78 συνεδρίασιν αυτού. 6.Γνώμην του παρ’ ημίν Συμβουλίου Κοινωνικής Ασφαλείας (αριθ. Συνεδρ. 43η/20.9.78 της ΙΘ΄ περιόδου). 7.Τας διατάξεις του άρθρ. 15 του Κανονισμού Παροχών του Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων, δια των οποίων προβλέπεται αυτόματος αναπροσαρμογή των συντάξεων μεθ’ εκάστην αύξησιν των αποδοχών των εν ενεργεία υπαλλήλων ως και το γεγονός ότι, δυνάμει της από 1.5.1978 ισχυούσης Συλλογικής Συμβάσεως Εργασίας, περί των αποδοχών εν γένει των ασφαλιστικών υπαλλήλων (Απόφασις Υπουργού Εργασίας 37674/8434/ 1977 ΦΕΚ 872/Β΄/77), ηυξήθησαν αι αποδοχαί των απασχολουμένων εις ασφαλιστικάς εταιρείας και ότι κατά συνέπειαν συντρέχουν ειδικοί και σοβαροί λόγοι να δοθή αναδρομική ισχύς εις τας περί παροχών ρυθμίσεις τας οποίας προβλέπει η παρούσα απόφασις, αποφασίζομεν: 1.(Τροποποιείται το εδάφ. Ι άρθρ. 5 του Καταστατικού ανωτ. σελ. 275). 2.(Τροποποιούνται τα εδάφ. β και γ της παρ. 1 άρθρ. 10 του Κανονισμού Παροχών ανωτ. σελ. 287). 3.(Τροποποιείται το άρθρ. 15 του Κανονισμού Παροχών ανωτ. σελ. 287). 4.Η ισχύς της παρούσης, πλην της τελευταίας παραγράφου του άρθρ. 15 του Κανονισμού Παροχών άρχεται από της πρώτης του επομένου της δημοσιεύσεως, δια της Εφημερίδος της Κυβερνήσεως, μηνός.

[Source: greek_legal_code_raptarchis | Tokens: 2017]